: Tom Cruise a aterizat cu elicopterul în grădina unei familii: "Era în întârziere".
Tom Cruise a aterizat cu elicopterul în grădina unei familii. Familiei i s-a spus că "un VIP care este în întârziere“ are nevoie să aterizeze în curtea lor.
Imaginează-ți cum ar fi ca Tom Cruise să aterizeze, la propriu, chiar în curtea ta. Ei bine, asta i s-a întâmplat unei familii din Marea Britanie. Actorul a aterizat chiar în grădina lor, într-o scenă din noul film al francizei "Misiune Imposibilă".Proprietara, Alison Webb, a fost informată că o celebritate va ateriza acolo având în vedere că aerodromul din Coventry este închis temporar, însă nu i s-a spus și despre ce vedetă e vorba, ci doar că "un VIP care este în întârziere“ are nevoie să aterizeze în curtea lor. Drept mulţumire, Tom Cruise le-a permis fiilor lui Webb să facă o tură cu elicopterul, după ce actorul a făcut numeroase poze cu familia britanică.Alison Webb povestește că i s-a părut "cool“ ca fiii ei să poată asista la aterizarea elicopterului în grădina familiei, o experienţă pe care a calificat-o drept "suprarealistă“."M-am gândit că ar fi interesant pentru copii să vadă un elicopter aterizând la noi în grădină", spune Webb pentru BBC. "A fost incredibil să-l vedem chiar pe Tom Cruise coborând".